Diari Oficial de la Generalitat Valenciana


Sumari del DOGV 8066, del 20-06-2017 (2017/4656)

RESOLUCIÓ de 15 de maig de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 131/16-AIA Torrevieja.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4656


Data del document
:   15-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 15 de maig de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 131/16-AIA Torrevieja. [2017/4656]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 131/16-AIA Torrevieja.  
  
«Declaració d'impacte ambiental  
Expedient: 131/7279-UVO.  
Títol: Ampliació de llicència ambiental per a augmentar la superfície d'emmagatzematge de residus no perillosos.  
Promotor: Reciclajes Vega Baja, SL.  
Autoritat substantiva: Ajuntament de Torrevieja.  
Localització: polígon industrial Casa Grande, c/ Acacio Rebagliato Pamies, 5, del terme municipal de Torrevieja (Alacant).  
  
Antecedents  
S'assigna a la instal·lació el número d'identificació medi ambiental (E.Y.D.C.) 8375673397.  
La mercantil Reciclajes Vega Baja, SL, està autoritzada per a:  
- Descontaminació de vehicles fora d'ús amb núm. 128/CAT/VFU/CV.  
- Valorització de residus no perillosos amb núm. 443/V/RNP/CV.  
- Emmagatzematge de residus perillosos amb núm. 761/A/RTP/CV.  
- Emmagatzematge de RAEE amb núm. 50/A/RAE/CV.  
- Valoració de RAEE amb núm. 18/V/RAE/CV.  
La mercantil disposa a més de:  
- Declaració d'impacte ambiental favorable amb condicionants, amb data 25 d'abril de 2012, exp. 23/0760-XWN, emmagatzematge i valoració de RAEE's i emmagatzematge de residus de metalls, plàstics, paper i cartó.  
- Declaració d'impacte ambiental favorable amb condicionants, amb data 20 de novembre de 2013, exp. 82/3669-DKZ, tractament de vehicles fora de la seua vida útil i magatzem de bateries.  
  
Descripció del projecte  
L'objecte d'aquest projecte és la sol·licitud d'ampliació de llicència ambiental d'acord amb la Llei 6/ 2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una ampliació d'activitat amb augment de la superfície d'emmagatzematge de residus no perillosos.  
La parcel·la on s'ubica l'activitat està situada en sòl urbà d'ús industrial i segons el certificat municipal l'activitat és compatible amb la normativa i el planejament urbanístic.  
L'activitat objecte de l'ampliació s'ubicarà en una parcel·la industrial descoberta i tancada perimetralment amb mur de bloc de formigó de 3,5 metres d'altura, en l'interior es distribuiran distintes zones d'emmagatzematge, a més d'una zona de pesada de camions amb la instal·lació d'una bàscula.  
La mercantil disposa d'una parcel·la en la qual es troba una planta d'emmagatzematge i valoració de RAEE's, emmagatzematge de metalls, plàstics, vidre, paper, cartó i centre de descontaminació de vehicles fora de la seua vida útil.  
S'incrementa la superfície d'emmagatzematge de residus no perillosos, per a la seua recollida temporal.  
L'objecte de l'ampliació és per la quantitat de residus que són reciclatges, sobretot de residus metàl·lics i vehicles descontaminats, per tant s'habilita la parcel·la annexa per al seu emmagatzematge.  
La superfície útil de la parcel·la és de 7.675 m², sent la superfície construïda de 199,6 m².  
La superfície ocupada per les instal·lacions és de 2.582 m² i l'ampliació sol·licitada (instal·lacions noves) té una superfície de 5.093 m², distribuïdes en les zones següents:  
- Zona de pas: 2.598 m².  
- Zona d'emmagatzematge (zona descoberta): 2.303 m².  
  
Descripció del procés productiu.  
Els residus que arriben a la instal·lació es registren, classifiquen i emmagatzemen, quan la capacitat d'emmagatzematge de la instal·lació ha arribat al seu límit, passen a la parcel·la objecte d'aquesta sol·licitud, la qual ha sigut projectada tant per a l'augment de la capacitat d'emmagatzematge com de gestió de la instal·lació.  
Una vegada realitzades les operacions de descontaminació i desmuntatge, els vehicles descontaminats passaran també a aquesta zona, en la qual seran emmagatzemats en estructures metàl·liques per mitjà d'apilament vertical.  
Quant als pneumàtics fora d'ús, es classifiquen, se separen i emmagatzemen en un contenidor de 30 m³ de capacitat, una vegada ple el contenidor serà retirat per gestor autoritzat.  
Els residus metàl·lics s'emmagatzemaran sobre el sòl directament o en contenidors metàl·lics.  
  
Adequació de la parcel·la segons projecte.  
Es tracta de condicionar la parcel·la annexa a què té autoritzada per al desenvolupament normal de l'activitat, és a dir, l'ampliació sol·licitada.  
L'activitat disposa de subministrament elèctric, abastiment d'aigua potable i connexions de sanejament per connexió a les infraestructures del polígon.  
El paviment d'aquesta ampliació s'ha impermeabilitzat.  
Davant de possibles abocaments accidentals s'han realitzat una sèrie de canaletes perimetrals que recollirà els vessaments i els conduirà fins a un separador d'hidrocarburs. La recollida de pneumàtics es realitzarà en contenidors estancs.  
  
Tipologia de residus admesos.  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus no perillosos.  
160103: Pneumàtics fora d'ús.  
160106: Vehicles al final de la seua vida útil que no continguen líquids ni altres components perillosos.  
170401: coure, bronze, llautó.  
170402: alumini.  
170403: Plom.  
170404: zinc.  
170405: ferro, acer.  
170407: metalls mesclats.  
Els residus gestionats seran retirats per gestors autoritzats.  
  
Tramitació administrativa  
Amb data 22 de novembre de 2016, l'Ajuntament de Torrevieja remet expedient de sol·licitud de llicència ambiental per a l'activitat, ampliació de llicència ambiental per a augmentar la superfície d'emmagatzematge de residus no perillosos, situada en el polígon industrial Casa Gran, c/ Acacio Rebagliato Pamies, 5, del terme municipal de Torrevieja (Alacant), a fi d'obtindre la preceptiva declaració d'impacte ambiental, en compliment del que disposa l'article 57, de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
Aquest expedient consta de: projecte tècnic d'ampliació de llicència ambiental, estudi d'impacte ambiental i tràmit d'informació pública.  
  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el BOP núm. 180, amb data 19 de setembre de 2016 i la publicació d'un edicte en el tauler d'anuncis de l'ajuntament, sense haver-se presentat al·legacions.  
Consideracions ambientals  
Les principals afeccions associades a l'activitat seran les següents:  
  
Quant a la producció de sorolls.  
Les principals fonts de soroll són:  
- Operacions de càrrega/descàrrega de metalls.  
- Vehicles de transport.  
El projecte d'ampliació de llicència ambiental presentat indica que l'activitat es realitzarà en horari diürn i que els elements constructius proporcionen un aïllament superior als exigits en la legislació vigent en matèria de sorolls.  
Quant a la possible afecció al sòl i aigua.  
Els impactes que l'activitat pot produir en el sòl es deu a la zona d'emmagatzematge de ferralla i vehicles descontaminats, ja que poden vindre impregnats de substàncies perilloses. Com a mesura preventiva per a evitar aquests efectes l'establiment proposa:  
Davant de possibles abocaments accidentals s'han realitzat una sèrie de canaletes perimetrals que recollirà els vessaments i els conduirà fins a un separador d'hidrocarburs, sent el sistema de recollida de lixiviats revisat periòdicament.  
  
Consideracions jurídiques  
1. El projecte examinat constitueix, segons el que preveu l'apartat 6.c.2., annex I, del Decret 162/1990, de 15 d'octubre, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'Impacte Ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el reglament impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'ampliació de llicència ambiental per a augmentar la superfície d'emmagatzematge de residus no perillosos, promoguda per Reciclajes Vega Baja, SL, ubicada en el polígon industrial Casa Gran, c/ Acacio Rebagliato Pamies, 5, del terme municipal de Torrevieja (Alacant), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Els residus admesos en l'activitat seran els indicats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Les reixetes de recollida de possibles vessaments accidentals, es mantindran netes i el depòsit inferior es buidarà amb una freqüència suficient per a garantir que no es produiran vessaments.  
3. L'emmagatzematge de pneumàtics es durà a terme en condicions de seguretat, prevenint riscos derivats de l'emmagatzematge excessiu, separant suficientment els residus i/o contenidors per a facilitar la seua inspecció. Tant l'emmagatzematge de pneumàtics com l'emmagatzematge VFVU descontaminats, han d'estar inclosos en un sistema general de protecció contra incendis de la instal·lació.  
4. Davant de la possibilitat de vessaments accidentals, oli dels vehicles de transport, carretó i manipulació dels residus, s'utilitzarà material absorbent apropiat (sepiolita o semblant) que es depositaran en envasos adequats i es gestionaran com a residu perillós i posteriorment entregat a gestor autoritzat.  
5. L'emmagatzematge dels vehicles fora d'ús en la zona no coberta i tancada, es realitzarà (si es fa ús d'estanteries per a això), sense sobrepassar l'altura de tancament, i igualment amb els metalls emmagatzemats a granel, tenint en compte que s'hauran de retirar periòdicament abans de superar la capacitat de recollida.  
6. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals propostes en l'estudi d'impacte ambiental presentat. S'inclourà un control documental de la recepció i entrega dels residus, així com la seua quantitat, naturalesa i codi d'identificació, a més de la documentació acreditativa relativa a accidents, fugues o vessaments, la seua recollida i gestió posterior. La documentació del programa de vigilància ambiental estarà a disposició de les autoritats competents.  
7. A la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, fent constar els resultats en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
8. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra aquesta resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets es consideren convenients.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència d'aquesta declaració d'impacte ambiental serà l'establida en l'article 43 de l'esmentada Llei 21/2013.  
  
València, 6 d'abril de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 15 de maig de 2017.- El director general de Medi Natural i d'Avaluació Ambiental: Antoni Marzo i Pastor.